# data[].attributes.body
Visos grupės veikla:

Pokalbis: Vaikai, šiandien kalbėsime apie siuvėjo profesiją. Kviečiu Jus pasiklausyti eilėraštuko „Boružių švarkeliai“ Klausydamiesi šio eilėraščio pagalvokite, kas siuvo boružėlių švarkelius.

Švarkelius taškuoto šilko
Boružėlės apsivilko.
Sušiureno smilgas vėjas...
Ką padarė tos siuvėjos?

Lyg dvynukės sesužėlės
Ropinėja boružėlės.
Nei pažinsi, nei atskirsi!
Tai už ką siuvėjas girsi?

Boružėm švarkeliai tinka...
Patogu, gražu, madinga.
Ko tas vėjas triukšmą kelia?
Gal pavydi mums švarkelių?​

Boružių švarkeliai :: Juozas Nekrošius | Eilėraščių skrynelė | ltvirtove.lt

Mįslė: Maža, plona, bet drabužį sukuria.
Atsakymas: Adatėlė

Pokalbis: Kalbėsime apie siuvėjo profesiją, kuo ji naudinga, kokius įrankius naudoja, kuom siuvėjo profesija skiriasi nuo kitų profesijų.

Klausimai: Kas yra siuvėjas? Ką jis dirba? Kokius daiktus siuvėjas gali pasiūti? Kokių įrankių reikia siuvėjui? Kaip manai – ar siuvėjas kuria drabužius tik žmonėms? O gal ir lėlėms ar spektakliams? Kuo siuvėjo profesija skiriasi nuo kitų profesijų?

Aiškinimas: Siuvėjas – tai žmogus, kuris siuva drabužius. Jis gali taisyti senus rūbus arba kurti visiškai naujus. Siuvėjas gali pasiūti ne tik rūbus – jis siuva užuolaidas, pagalvėles, patalynę, staltieses ar net drabužius lėlėms ir spektakliams! Siuvėjui reikia: siuvimo mašinos – ji padeda greitai siūti, siūlų ir adatų – kad viską gražiai susiūtų, žirklių – kad medžiagas apkirptų, ir matuoklės – kad rūbas tiktų. Siuvėjas gali kurti ne tik žmonėms, bet ir lėlėms ar personažams spektakliuose – kad jie atrodytų kaip tikri pasakų veikėjai. Kartais net teatro ar kino aktorių drabužius siuva siuvėjai! Siuvėjo darbas yra rankų darbas, reikalaujantis kantrybės ir kruopštumo. Skirtingai nei kepėjas, kuris gamina maistą, ar policininkas, kuris saugo tvarką, siuvėjas kuria drabužius ir padeda žmonėms jaustis patogiai bei gražiai apsirengus.

Demonstravimas: IT- https://view.genially.com/67a24575c1f8b2e3bff65c96/interactive-image-profesijos (žiūrėti 3psl.)

# data[].attributes.attachment_link.title
Boružių švarkeliai :: Juozas Nekrošius | Eilėraščių skrynelė | ltvirtove.lt

# data[].attributes.body
Aplinkos pažinimas- <...>Skiria ir pavadina suaugusių šeimos narių ir kitas dominančias profesijas, pasakoja, ką dirba aptariamų profesijų atstovai, kokia jų sukuriamų daiktų ir paslaugų vertė, kaip vyksta jų mainai. (6žingsnis).

Skaitmeninis sumanumas- Mokytojo padedamas ir prižiūrimas naudojasi įvairių išmaniųjų įrenginių valdymo priemonėmis (pele, jutikliniu ekranu, klaviatūra), informacinėmis svetainėmis tyrinėjimams ir kt. ugdomajai veiklai. (5žingsnis).

Tyrinėjimas- Lygina<...>žmones, atsižvelgdamas į jų požymius, savybes; <...>(6žingsnis).

Problemų sprendimas- Pasitikrina, kaip suprato problemą apie ją kalbėdamas ir užduodamas klausimus. Ieško priimtinų bendrų sprendimų kartu su kitais, siūlo sprendimo būdus kitiems. <...>(5žingsnis).

Mokėjimas mokytis- Įsitraukia į naują, iššūkio reikalaujančią veiklą, drąsiai kalba apie tai, ką jau moka, ką norėtų sužinoti, ko išmokti. (6žingsnis)

# data[].attributes.body
1. Įvardins įvairias profesijas, paaiškins, ką jos veikia, pasakos, kokią naudą jų darbas teikia žmonėms, ir supras, kaip vyksta daiktų ar paslaugų mainai tarp žmonių.

2. Vaikas, mokytojo padedamas, naudosis pele, klaviatūra ar jutikliniu ekranu, ieškos informacijos apie profesijas, žais interaktyvius edukacinius žaidimus ar analizuos paveikslėlius profesijų tema.

3. Lygins skirtingų profesijų atstovus, atkreipdamas dėmesį į jų išvaizdos ypatumus, savybes, veiklas ir reikalingas priemones, bei išsakys savo pastebėjimus ir išvadas.

4. Supras iškeltą problemą (pvz., profesijos atstovui kažko trūksta), užduos klausimus, svarstys, kaip padėti ar ką pasiūlyti, ir siūlys sprendimus, dirbdamas kartu su kitais vaikais ar mokytoju.

5. Vaikas drąsiai kalbės, ką jau žino apie profesijas, įsivardins, ką dar norėtų sužinoti ar išmokti, ir aktyviai įsitrauks į profesijų pažinimo veiklas, išbandys įvairius būdus mokytis naujos informacijos.

# data[].attributes.body
Pokalbis: Apie paštininko profesiją.

Klausimai; Ką jūs žinote apie paštininko darbą? Ką veikia paštininkas kiekvieną dieną? Kaip laiškai ar siuntiniai pasiekia mūsų namus? Kuo paštininkas skiriasi nuo kitų profesijų? Kokie daiktai reikalingi paštininkui jo darbe? Ar norėtum pats būti paštininku? Kodėl?

Aiškinimas; Paklausiame vaikų, ar jie kada nors matė paštininką. Galbūt gavo laišką ar siuntinį? Paštininkas kiekvieną dieną pristato laiškus, laikraščius, siuntas žmonėms. Jis keliauja pėsčiomis, dviračiu ar automobiliu. Laiškas įdedamas į dėžutę, tada nukeliauja į pašto skyrių, o iš ten – pas paštininką, kuris jį pristato adresatui. Paštininkas visada keliauja, turi rasti adresus, būti punktualus ir tvarkingas. Paštininkui reikalingi šie daiktai: Pašto krepšys, pašto ženklai, dviratis arba automobilis, forma, sąrašas su adresais. Paklausiame vaikų ar norėtų būti paštininku- Vaikai gali dalintis, kas jiems patinka šiame darbe – gal kelionės, gyvūnai, laiškų nešimas.

Demonstravimas: Vaizdinė medžiaga apie laiško kelionę Journey of a Letter | Environmental Studies Class 3

# data[].attributes.attachment_link.title
Journey of a Letter | Environmental Studies Class 3

# data[].attributes.body
Veikla grupelėse:

1. Meninė veikla- „Mano suknelė ar marškiniai“ Popierius su išpieštu kūno kontūru, medžiagos skiautės, flomasteriai, lipni juostelė, klijai. Kiekvienas vaikas sukuria savo rūbą: piešia, klijuoja skiautes, dekoruoja. Gali pasigaminti ir rūbų lėlei.

2. Vaidmenų žaidimas- Lėlės, rūbai, matuoklės, siūlų ritės, žirklės (netikros), popierinės siuvimo mašinos.
Vaikai vaidina siuvėjus – matuoja lėles, „pasiūna“ rūbus, kalbasi su „klientais“, ką jie nori pasisiūti.

3. Tyrinėjimas- Skirtingos medžiagos: vilna, šilkas, džinsas, trikotažas, oda, linas. Vaikai apžiūri, liečia, spėja iš ko pagaminta. Skirsto pagal: minkštumą, storį, elastingumą.

# data[].attributes.body
Individuali veikla:

Siuvu savo žaisliuką! Šiandien tapsi tikru siuvėju! Ant stalo rasi įvairių žaisliukų trafaretus – meškiuką, širdelę, žvaigždę ar drabužėlį. Išsirink, kuris tau labiausiai patinka! Trafarete jau yra skylutės – jos padės tau lengviau siūti. Pasiimk vaikams skirtą saugią adatą ir siūlą. Pradėk siūti – vieną siūlą per vieną skylutę, tada per kitą… Kol visas žaisliukas bus ‘apsiūtas’!

Kai baigsi – galėsi jį papuošti lipdukais ar spalvomis.

Medžiaginiai trafaretai su skylutėmis. Vaikiškos saugios siuvimo adatos (plastikinės, buki galai). Siūlai (spalvoti). Papuošimo priemonės (lipdukai, flomasteriai).

# data[].attributes.body
Veikla lauke:

Visos grupės veikla: Žaidimas- „Pasiklydęs sagų raštas“ Lauke iš anksto išslapstomos spalvotos sagų kortelės (kortelės su sagų paveikslėliais ar tikros didelės sagos). Kiekviena vaikų grupelė gauna rašto juostelę (audinio ar popieriaus juostelę su nupieštu sagų raštu: pvz., raudona – mėlyna – geltona – mėlyna...). Vaikai turi ieškoti sagų pagal duotą raštą.

Veikla grupelėse: Judrus žaidimas- „Siūlų takelis“ Tarp medžių ar kuoliukų ištempiamos spalvotos virvės skirtinguose aukščiuose – tai „siūlų takelis“. Vaikai vienas po kito eina tarp virvių, stengdamiesi neužkliūti, „kaip siūlas per audinį“. Gali būti estafetė – pasikeičiant, perduodant „siuvėjo siūlą“ (ritinėlį ar kamuoliuką).

Meninė veikla- „Audinio raštai gamtoje“ Vaikai naudoja gamtines medžiagas (lapus, gėles, žoles) kaip antspaudus. Tepdami dažais ir spausdami ant audinio ar popieriaus, kuria „audinio raštą“, tarsi siuvėjas. Gali būti naudojami mediniai spaudai su sagomis, siūlų ritiniais, siuvimo simboliais.

Tyrinėjimas- „Kas slepiasi siuvėjo krepšyje?“ Vaikai gauna „siuvėjo krepšį“ – uždengtą dėžę, kurioje yra įvairūs imitaciniai siuvimo reikmenys (sagos, siūlai, žirklės, matavimo juostelė, audinio skiautės). Jie apčiuopa ar akimis tyrinėja daiktus, spėja, kam jie skirti, kaip vadinasi. Vėliau aptariama kartu.

Individuali veikla: „Drabužių segimo iššūkis“ Vaikui duodamas vaikiškas džiovyklos stovas arba virvelė, ištempta tarp dviejų medžių / stovų. Šalia padedama dėžutė su įvairiais drabužėliais ar audinio gabaliukais (gali būti lėlių rūbeliai, skiautės, kojinės). Vaikas turi prikabinti rūbus segtukais ant virvės – tarsi „ruoštų kolekciją fotosesijai“ ar „parodai“, kaip tikras siuvėjas. (Galima pasiūlyti prikabinti rūbus pagal spalvą, dydį ar tekstūrą.)

# data[].attributes.body
Visos grupės veikla: Vaizdinė medžiaga- dainelė apie jūreivį. Saulės Vaikai Junior - Jūreivių daina | Palangos talentų lyga

Pokalbis: Apie jūreivio profesija.

Klausimai: Ką žinote apie jūreivio profesiją? Ką veikia jūreivis? Koks jo darbas? Kokiais laivais gali plaukti jūreiviai? Kokių daiktų ar įrankių reikia jūreiviui, kad jis galėtų dirbti? Kaip manai, ar jūreivis gali sutikti nuotykių? Kokie jie galėtų būti?

Aiškinimas: Jūreivis – tai žmogus, kuris daug laiko praleidžia plaukdamas laivu jūromis ir vandenynais. Jūreivio darbas labai svarbus – jis padeda valdyti laivą, stebi, kad viskas vyktų saugiai, dalyvauja pakraunant ar iškraunant krovinius, o kartais net ir gelbsti žmones. Jūreiviai keliauja į tolimus kraštus, dažnai būna toli nuo namų. Jūreiviai gali plaukti įvairiais laivais: keleiviniais – kurie plukdo žmones, krovininiais – kurie gabena daiktus ir prekes, žvejybiniais – su kuriais žvejojama, ar net gelbėjimo laivais, kurie padeda kitiems. Kad jūreivis saugiai dirbtų, jam reikia specialių daiktų – kompaso, kad žinotų kryptį, žemėlapių, kad galėtų rasti kelią, žiūronų – stebėti tolumą, gelbėjimosi liemenės – saugumo labui, ir, žinoma, laivo vairo, kad galėtų plaukti ten, kur reikia. Jūreivio darbas gali būti labai nuotykingas – audros jūroje, netikėti sustojimai salose, sutikti delfinai, banginiai.

Demonstravimas- IT - https://view.genially.com/67a24575c1f8b2e3bff65c96/interactive-image-profesijos (žiūrėti 4psl.)

# data[].attributes.attachment_link.title
Saulės Vaikai Junior - Jūreivių daina | Palangos talentų lyga

# data[].attributes.body
Veikla grupelėse:

1. Meninė veikla- "Mano laivas"-Vaikai kuria didelį bendrą laivo piešinį ar aplikaciją iš spalvoto popieriaus, audinių, sagų, virvelių. Galima dekoruoti burių raštus, pridėti vėliavėlę su grupės simboliu.

2. Tyrinėjimas- „Jūriniai lobiai“- Vaikai ieško „lobio“ (paslėptų daiktų smėlyje ar dėžėje su ryžiais/avižomis), kuriuos jūreiviai galėjo rasti jūroje: kriauklių, akmenėlių, virvelių, kompaso, mini inkarų. Kiekvieną radinį aptaria – kam jis galėtų būti reikalingas.

3. IT- "Sudėliok jūreivio dėlionę" - https://www.jigsawplanet.com/?rc=play&pid=2b741563d07b

# data[].attributes.body
Individuali veikla:

„Jūreivio kuprinė“- Vaikai gauna lapą su nupiešta atversta kuprine o šalia – įvairių daiktų paveikslėliai: kompasas, kepurė, žiūronai, meškerė, švyturys, saulės akiniai, knyga, šepetys, meškiukas ir pan.
Užduotis – atsirinkti ir įklijuoti tik tuos daiktus, kurie, jo manymu, tinka jūreiviui kelionei.

# data[].attributes.body
Veikla lauke:

Visos grupės veikla: Vaidmeninis žaidimas- „Laivo kelionė į paslaptingą salą“ Visa grupė dalyvauja vaidmeniniame žaidime – vaikai tampa laivo įgula, kuriai reikia įveikti kliūtis (balanso takeliai – kaip lieptai, mėtyti „inkarus“, surasti žemėlapyje pažymėtą vietą). Maršrutas nuveda iki „lobio salos“ – paslėpto dėžutės su mažais „lobiais“ ar užduotėlėmis.

Veikla grupelėse; „Surask jūreivio įrankius“ Kiekviena grupelė gauna „užduočių žemėlapį“ – jame pažymėtos vietos, kur slėptuvėse (pvz., po akmenėliu, prie medžio, smėlyje) yra paslėpti jūreivio įrankių paveikslėliai ar žaisliniai daiktai (pvz., kompasas, žiūronai, virvė). Vaikai turi juos surasti, atpažinti ir paaiškinti, kam jie reikalingi.

Individuali veikla: Grafinis darbas- „Jūreivio kelias".

# data[].attributes.attachment_link.title
Maze Game Worksheet in Colorful Cute Illustrative Style

# data[].attributes.body
Visos grupės veikla: Vaizdinė medžiaga- dainelė apie autobuso vairuotoją. 🚍 Autobuso Ratai – Linksma Vaikų Daina Apie Autobusą! 🎵🚌 | Dainų Karuselė

Pokalbis: Vaikai, šiandieną kalbėsime apie autobuso vairuotoją.

Klausimai: Ką žinote apie autobuso vairuotojo darbą? Kur gali keliauti autobusu? Kokiose vietose jis sustoja? ą turi mokėti autobuso vairuotojas, kad galėtų saugiai vežti keleivius? Kokius daiktus ar ženklus matome autobuse? Ką jie reiškia? Kaip reikia elgtis autobuse, kad visiems būtų saugu ir smagu keliauti? Kaip manai, ar autobuso vairuotojo darbas yra lengvas? Kodėl?

Aiškinimas: Autobuso vairuotojas – tai žmogus, kuris vairuoja didelį automobilį, vadinamą autobusu. Jis veža žmones iš vienos vietos į kitą – į darbą, į mokyklą, į miestą ar į svečius. Autobusai važinėja pagal specialų planą – maršrutą. Jie sustoja stotelėse, kur žmonės gali įlipti ar išlipti. Kartais autobusu galima nuvažiuoti net į kitą miestą. Vairuotojas turi gerai pažinti kelią, mokėti laikytis taisyklių ir būti labai atsakingas. Jis turi pasirūpinti, kad visi keleiviai keliautų saugiai ir patogiai. Autobuse yra vairuotojo vieta, keleivių sėdynės, laikikliai, durys, bilietų aparatai, o kartais net ekranas, kuris rodo stoteles. Visi šie daiktai padeda keleiviams patogiai keliauti. Kelionės metu svarbu sėdėti ramiai, netrukdyti vairuotojui, nešūkauti, užleisti vietą seneliui ar mamai su vaiku. Taip visiems bus saugu ir malonu! Vairuotojas turi važiuoti labai atidžiai, stebėti kelią, laikytis grafiko, bendrauti su keleiviais. Tai labai svarbus ir atsakingas darbas.

Demonstravimas- IT- https://view.genially.com/67a24575c1f8b2e3bff65c96/interactive-image-profesijos (žiūrėti 4psl)

# data[].attributes.attachment_link.title
🚍 Autobuso Ratai – Linksma Vaikų Daina Apie Autobusą! 🎵🚌 | Dainų Karuselė

# data[].attributes.body
Veikla grupelėse:

Meninė veikla- "Sukurkime autobusą" Vaikai iš spalvoto popieriaus ar antrinių žaliavų (dėžučių, kamštelių) kuria autobuso modelį. Grupelės kuria po vieną autobusą – iškarpo langus, klijuoja ratus, piešia keleivius.

Vaidmenų žaidimas- „Autobusas važiuoja“ Vaikai pasiskirsto vaidmenimis – vairuotojas, keleiviai, kontrolierius. Naudojamos kėdės kaip autobuso sėdynės. Vaikai kuria situacijas – vienas keleivis pavėlavo, kitas nori išlipti, vairuotojas sveikina, skelbia stoteles.

Sukarpytas paveikslas – „Sudėk autobusą“ Vaikai gauna iškarpytą autobuso paveikslą (4–7 dalys). Jie, dirbdami poromis ar mažomis grupėmis, turi sudėti paveikslą teisingai.

# data[].attributes.body
Individuali veikla:

Grafinis darbas- Padėk vaikui pasiekti autobusą.

# data[].attributes.attachment_link.title
White Black Fun Back to School Maze Worksheet

# data[].attributes.body
Veikla lauke: žaidimas- „Būkime autobusai!“ Vaikai pasiskirsto poromis arba trise – vienas vaikas „vairuotojas“, kiti – „keleiviai“. Vienas suformuoja „autobusą“ (vaikai laiko vienas kitą už pečių), važiuoja „maršrutu“ (paruoštu taku lauke), sustoja stotelėse, paima keleivius, atlieka garsus: „vrrrr“, „ding-ding“, „sustojimas“. Galima sukurti žemėlapį ar maršrutą su ženklais, stotelėmis.

Veikla grupelėse: „Autobusų garažas“ Vaikai gauna kartonines dėžes, lipdukus, dažus ar kreideles – dekoruoja savo autobusą. Po to iš dėžių sudėlioja „autobusų garažą“ lauke. Galima pridėti „remonto įrankių“, „vairų“, „langų“, kad vaikai galėtų remontuoti savo autobusus.

Individuali veikla: „Keleivių bilietų medžioklė“ Lauke išslapstoma 10–15 spalvotų „bilietų“ (popieriniai stačiakampiai). Vaiko užduotis – surasti kuo daugiau bilietų pagal spalvas arba simbolius, esančius ant jų (pvz., obuolys, mašina, kepurė ir pan.). Vėliau gali „įlipti“ į autobusiuką (kėdė, suolelis) ir „parodyti bilietą vairuotojui“.

# data[].attributes.body
Veikla grupelėse:

Vaidmenų žaidimas: „Paštas mūsų darželyje“ Sukuriama pašto stotelė – vaikai „rašys“ laiškus, dėlios į vokelius, klijuos pašto ženklus (pieštus, lipdukus), vieni bus „siuntėjai“, kiti – „paštininkai“, treti – „gavėjai“. Vaidins, kaip vyksta siuntimas.

Tyrinėjimas: „Kas viduje?“

Kiekviena grupelė gauna dėžutę su įvairiais siuntinio turiniais (pvz., atvirukas, žaisliukas, popierius su ženklais). Tyrinėja ir bando atspėti, kas tai, kam skirta.

Dėlionė: „Kur keliauja laiškas?“ Vaikai dėlioja paveikslėlį, vaizduojantį laiško kelią – nuo įmetimo į dėžutę iki pristatymo į namus.

# data[].attributes.body
Individuali veikla:

„Nupiešk savo pašto ženklą“ Vaikas gauna kvadratėlį (pvz., 6x6 cm), ir sukuria piešinį – „pašto ženklą“. Gali naudoti pieštukus, flomasterius, lipdukus, aplikaciją. Vėliau ženklai klijuojami ant vokų (paruoštų), daroma mini paroda.

# data[].attributes.body
Veikla lauke:

Visos grupės veikla: „Laiško kelias“ (estafetė). Vaikai pasiskirsto į komandas. Vienas vaikas gauna „laišką“ (maišelį ar voką), turi įveikti kliūtis (pvz., perlipti lanką, pereiti per suoliuką), nešdamas jį iki „namų“ (žymės) ir perduoti kitam.

Veikla grupelėse: „Rask laiškų stoteles“ Lauke išdėliotos dėžutės su raidėmis ar paveikslėliais – vaikų grupės ieško nurodytų „adresų“ arba „žodžių“, pagal užuominas (pvz., stotelė su A – ten agurko paveikslėlis). Suradę sudeda žodį ar pabaigia užduotį.

Individuali veikla: „Paslėptas laiškas“ Kiekvienas vaikas ieško jam skirto „laiško“ (su jo vardu), paslėpto lauke (pvz., medyje, už akmens). Radęs atidaro – viduje gali būti piešinys, lipdukas ar trumpas laiškelis nuo „paštininko“.

# data[].attributes.body
Visos grupės veikla:

Pokalbis: Vaikai sėdi ratu. Auklėtoja rodo paveikslėlius ar simbolinius daiktus (pvz., siuvimo mašiną, vairą, voką, autobusiuką) ir kartu kalba su vaikais.

Klausimai: Kas yra siuvėja? Ką veikia jūreivis? Kas vairuoja autobusą? Ką daro paštininkas? Kuri profesija tau įdomiausia? Kodėl? Ar pažįsti ką nors, kas dirba tokius darbus?

Aiškinimas: Siuvėja tai žmogus, kuris siuva rūbus. Ji naudoja siuvimo mašiną, adatas, siūlus. Siuvėja gali pataisyti, persiūti ar pasiūti visiškai naujus drabužius. Jos darbas labai kruopštus ir kūrybingas. Jūreivis dirba laive. Jis padeda plaukti laivui, prižiūri įrangą, stebi orus, padeda kapitonui. Kartais jūreiviai plaukia labai toli – į kitus kraštus! Jie mato jūras, uostus, gyvūnus vandenyje. Autobuso vairuotojas veža žmones – į mokyklą, į darželį, į darbą. Jis turi mokėti saugiai vairuoti, žinoti kelius ir laikytis taisyklių. Vairuotojas labai atsakingas – visi keleiviai pasitiki juo. Paštininkas neša laiškus, atvirukus, siuntinius. Jis aplanko daug namų ir visiems pristato tai, kas labai svarbu. Paštininkai turi maišą su laiškais, kartais važiuoja dviračiu ar automobiliu.

Demonstravimas- Profesijų kortelės.

# data[].attributes.body
Veikla grupelėse:

Meninė veikla – „Mano profesija“ Kiekviena grupelė piešia, lipdo ar klijuoja profesijų atstovus: siuvėją su audiniais, jūreivį laive, vairuotoją autobuse, paštininką su laiškininke. Naudojamos įvairios medžiagos: spalvotas popierius, audinių skiautės, sagos, siūlai, vokai.

Tyrinėjimo veikla – „Profesijų stotelės“ Vaikai pereina skirtingas „stoteles“, kuriose susipažįsta su darbo įrankiais (pvz., siūlai, žirklės, kompasas, vairas, žemėlapis, laiškas). Kiekvienoje stotelėje yra užduotis: suklijuoti raštą iš siūlų, pažiūrėti pro žiūronus, sudėlioti maršrutą.

Vaidmenų žaidimas – „Darbo pasaulis“ Įrengiamas mini miestas, kuriame vaikai pasiskirsto profesijomis ir atlieka simbolines užduotis: siuvėja ima užsakymą, paštininkas pristato laišką, vairuotojas veža vaikus į mokyklą, jūreivis keliauja su žemėlapiu.

# data[].attributes.body
Individuali veikla:

Meninė veikla: Spalvinimo užduotis – „Darbo diena“ vaikai pasirenka vieną profesiją ir spalvina situaciją: siuvėją prie siuvimo mašinos, jūreivį su teleskopu, vairuotoją autobuse, paštininką su maišeliu.

# data[].attributes.body
Veikla lauke:

Visos grupės veikla – „Profesijų estafetė“ Kiekvienas etapas simbolizuoja profesiją:

siuvėja – pernešti „siūlus“ (virveles),

jūreivis – pereiti per „tiltą“ (lentas),

vairuotojas – vežti „keleivius“ (lėkšteles),

paštininkas – pristatyti voką į pašto dėžutę.

Veikla grupelėse – „Surask mano darbo vietą“ Grupelės gauna profesijų korteles ir ieško paslėptų simbolių lauke (mini siuvimo rinkinėlis, laivo vaizdas, autobusiukas, vokas).

Individuali veikla – „Mano profesijos kelionė“ Vaikas piešia gatvę, jūrą, siuvyklą ar paštą ir nubraižo, kaip keliauja jo pasirinkta profesija iki darbo vietos.